
Ministru kabineta sēdes protokollēmums

Informatīvais ziņojums "Par Ukrainas civiliedzīvotāju iekļaušanās Latvijas sabiedrībā politikas un koordinācijas pilnveidi"

· 1. Pieņemt zināšanai iesniegto informatīvo ziņojumu.
· 2. Atbalstīt priekšlikumu no 2026. gada 1. jūnija noteikt Kultūras ministriju par atbildīgo iestādi par Ukrainas civiliedzīvotāju iekļaušanās starpsektorālas politikas īstenošanu, tostarp sagatavojot un iesniedzot izskatīšanai Ministru kabineta sēdē pasākumu plānu atbalsta sniegšanai Ukrainas civiliedzīvotājiem Latvijas Republikā 2027. gadam un turpmākajiem gadiem, saglabājot esošo resoru atbildību un funkcijas, un par līdzatbildīgajām institūcijām nosakot Finanšu ministriju, Iekšlietu ministriju, Izglītības un zinātnes ministriju, Veselības ministriju, Labklājības ministriju, Satiksmes ministriju, Ekonomikas ministriju, Tieslietu ministriju, Viedās administrācijas un reģionālās attīstības ministriju, Zemkopības ministriju un Sabiedrības integrācijas fondu.
· 3. Atbalstīt priekšlikumu no 2026. gada 1. jūnija noteikt Sabiedrības integrācijas fondu par koordinējošo iestādi Ukrainas civiliedzīvotāju iekļaušanās starpsektorālas politikas īstenošanai, tostarp sagatavojot un iesniedzot izskatīšanai Ministru kabineta sēdēs informāciju par Ukrainas civiliedzīvotāju iekļaušanās Latvijā aktuālo situāciju reizi gadā (ne vēlāk kā līdz attiecīgā gada 30. septembrim). 

